સામાન્યપણે રીડેવલપમેન્ટનું કાર્ય બે વર્ષમાં પૂરું થઈ જવું જોઈએ. અપવાદરૂપે ત્રણ વર્ષ લાગી શકે છે. આ સંજોગોમાં ડેવલપરે સોસાયટીના તમામ સભ્યોને એક વર્ષનું વધારાનું ભાડું ચૂકવવું પડે છે. જો ડેવલપર દગો આપે કે તેના વચનમાંથી ફરી જાય તો સોસાયટી સાથેના ઍગ્રીમેન્ટની મદદથી તેની સામે ઍક્શન લઈ શકાય છે. એમાં PMC અને તમે નિયુક્ત કરેલો વકીલ મદદ કરી શકે છે. જોકે આ બધામાં ધાર્યા કરતાં વધુ સમય લાગી શકે છે. આથી અગાઉથી બિલ્ડર વિશે પૂરતી તપાસ કરી યોગ્ય બિલ્ડરના હાથમાં રીડેવલપમેન્ટનું કામ સોંપવું જ હિતાવહ રહે છે.